ᱪᱷᱚᱛᱨᱚᱯᱚᱛᱤ ᱥᱟᱦᱩ ᱢᱚᱦᱟᱨᱟᱡᱽ ᱴᱟᱨᱢᱤᱱᱟᱥ

ᱪᱷᱚᱛᱨᱚᱯᱚᱛᱤ ᱥᱟᱦᱩ ᱢᱚᱦᱟᱨᱟᱡᱽ ᱴᱟᱨᱢᱤᱱᱟᱥ (ᱥᱚᱨᱠᱟᱨᱤ ᱞᱮᱠᱟᱛᱮ ᱥᱨᱤ ᱪᱷᱚᱛᱨᱚᱯᱚᱛᱤ ᱥᱟᱦᱩ ᱢᱚᱦᱟᱨᱟᱡᱽ ᱴᱟᱨᱢᱤᱱᱟᱥ ᱠᱳᱞᱦᱟᱯᱩᱨ) (ᱥᱴᱮᱥᱚᱱ ᱠᱳᱰ: KOP) ᱫᱚ ᱥᱤᱧᱚᱛ ᱨᱮᱱᱟᱜ ᱠᱳᱞᱦᱟᱯᱩᱨ ᱥᱚᱦᱚᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱴᱟᱨᱢᱤᱱᱟᱥ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱨᱟᱡᱽ ᱠᱷᱚᱱ ᱠᱳᱞᱦᱟᱯᱩᱨ ᱨᱮᱞᱣᱮ ᱞᱟᱭᱤᱱ ᱨᱮᱭᱟᱜ ᱢᱩᱪᱟᱹᱫ ᱴᱷᱟᱶ ᱠᱟᱱᱟ ᱟᱨ ᱯᱩᱱᱮ ᱦᱟᱹᱴᱤᱧ ᱨᱮ ᱦᱤᱡᱩᱜ ᱠᱟᱱᱟ ᱾ ᱱᱚᱣᱟ ᱨᱮ ᱜᱩᱨ ᱢᱟᱨᱠᱮᱴ ᱧᱩᱛᱩᱢᱟᱱ ᱢᱤᱫ ᱢᱟᱞ ᱭᱟᱨᱰ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱢᱚᱬᱮ ᱜᱚᱴᱟᱝ ᱢᱟᱞᱜᱟᱹᱰᱤ ᱠᱚ ᱞᱟᱜᱟᱣ ᱫᱟᱲᱮᱭᱟᱜᱼᱟ, ᱱᱚᱣᱟ ᱥᱴᱮᱥᱚᱱ ᱠᱷᱚᱱ ᱔ ᱠᱤᱞᱚᱢᱤᱴᱚᱨ (᱒.᱕ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱠᱳᱞᱦᱟᱯᱩᱨ ᱫᱚ ᱮᱛᱚᱢ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱵᱮᱯᱟᱨ ᱨᱮᱱᱟᱜ ᱛᱟᱞᱢᱟ ᱠᱟᱱᱟ (ᱢᱤᱨᱟᱡᱽ ᱟᱨ ᱠᱳᱞᱦᱟᱯᱩᱨ ᱛᱟᱞᱟ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱥᱟᱶ) ᱾ ᱱᱚᱣᱟ ᱥᱴᱮᱥᱚᱱ ᱠᱳᱞᱦᱟᱯᱩᱨ ᱫᱚ ᱢᱩᱬ ᱥᱚᱦᱚᱨ ᱢᱩᱢᱵᱟᱭ, ᱯᱩᱱᱮ, ᱦᱟᱭᱫᱨᱟᱵᱟᱫᱽ, ᱚᱦᱢᱚᱫᱟᱵᱟᱫᱽ, ᱫᱤᱞᱞᱤ ᱟᱨ ᱫᱷᱟᱱᱵᱟᱫᱽ ᱠᱷᱚᱱ ᱮᱠᱥᱯᱨᱮᱥ ᱴᱨᱮᱱ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱛᱤᱱᱟᱹᱜ ᱜᱟᱱ ᱞᱟᱹᱠᱛᱤᱭᱟᱱ ᱮᱠᱥᱯᱨᱮᱥ ᱴᱨᱮᱱ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱢᱚᱦᱟᱞᱚᱠᱥᱢᱤ ᱮᱠᱥᱯᱨᱮᱥ (ᱠᱳᱞᱦᱟᱯᱩᱨ-ᱢᱩᱢᱵᱟᱭ), ᱫᱤᱠᱥᱟᱵᱷᱩᱢᱤ ᱮᱠᱥᱯᱨᱮᱥ (ᱠᱳᱞᱦᱟᱯᱩᱨ-ᱫᱷᱟᱱᱵᱟᱫᱽ), ᱟᱨ ᱦᱚᱨᱤᱯᱨᱤᱭᱟ ᱮᱠᱥᱯᱨᱮᱥ (ᱠᱳᱞᱦᱟᱯᱩᱨ-ᱛᱤᱨᱩᱯᱚᱛᱤ) ᱾ IRCTC ᱫᱚ ᱠᱳᱞᱦᱟᱯᱩᱨ ᱥᱴᱮᱥᱚᱱ ᱨᱮ ᱴᱩᱨᱤᱥᱴ ᱞᱚᱠᱥᱚᱨ ᱴᱨᱮᱱ ᱰᱮᱠᱟᱱ ᱳᱰᱤᱥᱤ ᱦᱚᱸᱭ ᱪᱟᱞᱟᱜ ᱠᱟᱱᱟ ᱾ ᱠᱳᱞᱦᱟᱯᱩᱨ, ᱢᱤᱨᱟᱡᱽ ᱟᱨ ᱯᱩᱱᱮ ᱛᱟᱞᱟ ᱨᱮ ᱫᱤᱱᱟᱹᱢ ᱦᱤᱞᱚᱜ ᱯᱟᱥᱮᱱᱡᱚᱨ ᱥᱮᱵᱟ ᱢᱮᱱᱟᱜᱼᱟ ᱾

ᱚᱢᱚᱱ ᱥᱟᱬᱮᱥ
ᱱᱚᱣᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱠᱳᱞᱦᱟᱯᱩᱨ ᱨᱤᱱᱤᱡ ᱥᱟᱦᱩ ᱢᱚᱦᱟᱨᱟᱡᱽ ᱟᱜ ᱧᱩᱛᱩᱢ ᱛᱮ ᱧᱩᱛᱩᱢ ᱟᱠᱟᱱᱟ ᱾

ᱢᱟᱲᱟᱝ ᱯᱨᱚᱡᱮᱠᱴ ᱠᱚ
ᱨᱮᱞ ᱢᱚᱱᱛᱨᱤ ᱫᱚ ᱒᱐᱑᱖-᱑᱗ ᱨᱮ ᱢᱤᱨᱟᱡᱽ-ᱠᱳᱞᱦᱟᱯᱩᱨ-ᱵᱟᱭᱵᱷᱚᱵᱽᱣᱟᱰᱤ ᱨᱮᱞ ᱰᱟᱦᱟᱨ ᱟᱨ ᱠᱳᱞᱦᱟᱯᱩᱨ-ᱢᱤᱨᱟᱡᱽ-ᱯᱩᱱᱮ ᱨᱮᱞ ᱰᱟᱦᱟᱨ ᱨᱮᱱᱟᱜ ᱤᱞᱮᱠᱴᱨᱤᱠᱮᱥᱚᱱ ᱨᱮᱱᱟᱜ ᱩᱪᱷᱟᱹᱱ ᱠᱮᱫᱼᱟ ᱾ 

ᱢᱤᱨᱟᱡᱽ-ᱠᱳᱞᱦᱟᱯᱩᱨ-ᱵᱟᱭᱵᱷᱚᱵᱽᱣᱟᱰᱤ ᱨᱮᱞ ᱰᱟᱦᱟᱨ ᱨᱮ ᱠᱚᱥᱟᱵᱟ ᱵᱚᱣᱟᱰᱟ ᱨᱮ ᱠᱳᱞᱦᱟᱯᱩᱨ ᱨᱮᱱᱟᱜ ᱱᱟᱣᱟ ᱥᱴᱮᱥᱚᱱ ᱦᱩᱭᱩᱜᱼᱟ ᱪᱮᱫᱟᱜ ᱥᱮ ᱢᱩᱬ ᱠᱳᱞᱦᱟᱯᱩᱨ ᱥᱴᱮᱥᱚᱱ ᱥᱚᱦᱚᱨ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤᱭᱟᱱ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱟᱣᱟ ᱞᱟᱭᱤᱱ ᱫᱚ ᱨᱩᱠᱟᱰᱤ ᱠᱷᱚᱱ ᱠᱳᱞᱦᱟᱯᱩᱨ ᱨᱮᱱᱟᱜ ᱠᱚᱥᱟᱵᱟ ᱵᱚᱣᱟᱰᱟ ᱴᱚᱴᱷᱟ ᱠᱷᱚᱱ ᱵᱟᱭᱵᱷᱚᱵᱽᱣᱟᱰᱤ ᱥᱮᱫ ᱛᱮ ᱮᱛᱚᱦᱚᱵ ᱦᱩᱭᱩᱜᱼᱟ ᱾ ᱱᱤᱛᱚᱜ ᱱᱚᱣᱟ ᱥᱴᱮᱥᱚᱱ ᱫᱚ ᱟᱢᱨᱤᱛ ᱵᱷᱟᱨᱚᱛ ᱡᱚᱡᱚᱱᱟ ᱦᱚᱛᱮᱛᱮ ᱩᱛᱷᱱᱟᱹᱣ ᱦᱩᱭᱩᱜ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱠᱳᱞᱦᱟᱯᱩᱨ ᱨᱮᱞᱣᱮ ᱥᱴᱮᱥᱚᱱ (ᱣᱤᱠᱤᱢᱤᱰᱤᱭᱟ)

ᱛᱷᱚᱠ:ᱠᱳᱞᱦᱟᱯᱩᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱯᱩᱱᱮ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱥᱤᱧᱚᱛ ᱨᱮ ᱨᱮᱞᱣᱮ ᱴᱟᱨᱢᱤᱱᱟᱥ ᱠᱚ